Amerika tarjimonlar uyushmasi. Amerika tarjimonlar uyushmasi ( yoki qisqacha ATA) — 1959-yilda tashkil etilgan Qoʻshma Shtatlardagi eng yirik tarjimonlar uyushmasi (90 ta davlatda 10 000 dan ortiq aʼzolarga ega). Professional yoki ilmiy maqsadlarda yozma va ogʻzaki tarjimaga qiziqqan har qanday shaxs ushbu tashkilotga aʼzo boʻlishi mumkin. Amerika tarjimonlar uyushmasi aʼzolari ogʻzaki va yozma tarjimonlar, oʻqituvchilar, loyiha menejerlari, internet saytlar va dasturiy taʼminot ishlab chiqaruvchilari, tarjima agentliklari, shifoxonalar, universitetlar va davlat idoralarini oʻz ichiga oladi. ATA oʻz aʼzolariga bir nechta til juftliklarida sertifikat imtihonlarini taklif qiladi va Xalqaro Tarjimonlar Federatsiyasi (FIT) bilan bogʻlangan. Uyushma Virjiniya shtatining Aleksandriya shahrida joylashgan. Kasaba uyushmalaridan farqli oʻlaroq, Amerika tarjimonlar uyushmasi ham „ishchilar“ ham „ish beruvchilar“ manfaatlarini ifodalaydi, yaʼni tarjimalarni bajaruvchi tarjimonlar va ularni sotib oluvchi tarjima agentliklari manfaatlarini ifodalaydi. Bundan tashqari, uyushma tarjimonlarga jamoaviy bitimlar yoki tibbiy sugʻurta kabi imtiyozlar bermaydi. Professional oʻsish. Amerika tarjimonlar uyushmasining asosiy maqsadlari tarjimonlarning kasbiy rivojlanishiga ko‘maklashish va qo‘llab-quvvatlash hamda tarjimonlik kasbining obro‘sini oshirishdan iborat. Ushbu maqsadlarga erishish uchun uyushma turli xil dasturlar va xizmatlarni taklif etadi, jumladan, yil davomida bir kunlik seminarlar va amaliy mashgʻulotlar hamda har yili kuzda boʻladigan yillik ATA konferensiyasi. Barchasi turli fanlar va tillar boʻyicha taʼlim va oʻquv faoliyatini taʼminlaydi. Sertifikatlash. ATA hozirda quyidagi til juftliklarida sertifikatlash imtihonlarini oʻtkazmoqda: Arab, venger, golland, daniya, nemis, ispan, italyan, polyak, portugal, rus, fransuz, xorvat, yapon tillaridan ingliz tiliga. Ingliz tilidan venger, golland, nemis, ispan, italyan, xitoy, makedon, polyak, portugal, rus, ukrain, fin, fransuz, xorvat, yapon tillariga. 2004-yil holatiga koʻra, uyushma oʻz aʼzolaridan sertifikat imtihonini muvaffaqiyatli topshirgandan soʻng sertifikatni saqlab qolish uchun tasdiqlangan va taklif qilingan uyushmalar toʻplamidan maʼlum miqdordagi „uzluksiz taʼlim“ ballarini olishlarini talab qiladi. Boshqaruv idoralari. Amerika tarjimonlar uyushmasi oʻz Nizomi bilan boshqariladi. Uyushmada prezident, yangi saylangan prezident, kotib, g‘aznachi va 9 kishidan iborat direktorlar kengashi mavjud. Bundan tashqari, uyushmaning xoʻjalik faoliyatini ijrochi direktor boshqaradi. Bosma nashrlar. ATA Chronicle — har oy qogʻoz shaklidagi nashr boʻlib, unda tarjima bilan bogʻliq turli mavzularda maqolalar va muntazam ruknlar nashr etiladi. ATA boʻlimlari. ATA boʻlimlari va u bilan aloqador tashkilotlar mahalliy tarjimonlarga mintaqaviy axborot, marketing, aloqa platformasi va qoʻllab-quvvatlash xizmatlarini taqdim etadi. Taqdim etiladigan mukofotlar va stipendiyalar. Amerika tarjimonlar uyushmasi ogʻzaki va yozma tarjimonlarga bir qator mukofotlar va stipendiyalarni taqdim etadi. Ular orasida: